|  |  |
| --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** |

# ORDIN

mun. Chişinău

**\_\_\_ \_\_\_\_\_\_\_**\_\_\_\_ 2024 **Nr.\_\_\_\_\_\_\_**

**Cu privire la modificarea Ordinului**

**Ministrului finanțelor nr.50/2017**

 În temeiul prevederilor articolului 793 din Codul fiscal nr.1163/1997 (republicat în Monitorul Oficial al Republicii Moldova, 2007, ediție specială), cu modificările ulterioare,

**ORDON**:

1. Ordinul Ministrului finanțelor nr.50/2017 privind aprobarea unor formulare-tip ce atestă rezidența şi impozitul pe venit achitat de către nerezidenții Republicii Moldova (Monitorul Oficial al Republicii Moldova, 2017, nr.92-102, art.625)*,* se modifică după cum urmează:
2. La punctul 1, în subpct.5), precum și pe tot parcursul textului anexei nr.7 la Ordin, denumirea formularului-tip Forma 4-DTA17 va avea următorul cuprins:

 „Certificat privind atestarea impozitului pe venit achitat/ reținut în Republica Moldova din veniturile obținute de către persoanele fizice cetățeni străini sau apatrizi care au obținut statut de rezident al Republicii Moldova”;

1. Anexa nr.7:
2. Punctul 7 va avea următorul cuprins:

 „7. Formularele-tip Formele 1-DTA17, 3-DTA17, 4-DTA17 se eliberează în limba română și după caz, în limba rusă/ engleză, conform cererii solicitantului, iar completarea acestora se va efectua în limba solicitată.”;

1. Punctul 12 va avea următorul cuprins:

 „12. În cazul solicitării eliberării unui duplicat al certificatelor eliberate anterior, subdiviziunea Serviciului Fiscal de Stat, în baza unei cereri întocmite de contribuabil în formă liberă, va elibera certificatul solicitat, sub numărul și data inițială, cu mențiunea "Duplicat" şi cu indicarea datei de eliberare a acestuia.”;

1. La punctul 15, textul „punctul 21” se substituie cu textul „punctul 211”;
2. La punctul 211, lit.b) va avea următorul cuprins:

 „b) documentul în original, eliberat de Poliţia de Frontieră, despre intrările şi ieşirile în/din Republica Moldova pentru anul fiscal respectiv, care atestă prezenţa persoanei fizice cetăţean străin sau apatrid în Republica Moldova pentru o perioadă sau perioade ce depăşesc în total 183 de zile.

 La calcularea perioadei de 183 de zile se vor include toate zilele prezenței fizice, inclusiv zilele de sosire şi de plecare.

Nu se vor include în calculul perioadei de 183 de zile:

– tranzitul între două puncte diferite în afara Republicii Moldova, dacă persoana este prezentă în Republica Moldova mai puțin de 24 de ore;

– vacanțele petrecute în afara Republicii Moldova;

– pauze scurte (indiferent de motiv) petrecute în afara Republicii Moldova.”;

1. La punctul 221, textul „pct.21” se substituie cu textul „punctul 211”;
2. La punctul 31 lit.b) și punctul 44 lit.b), cuvintele „de rezidență” se exclud;
3. La punctul 35 subpct.2), cuvintele „de exemplu venit atît declarat, cît şi achitat de către persoanele fizice nerezidente sau care au devenit persoane rezidente în scopuri fiscale” se substituie cu cuvintele „de exemplu venit sub formă de dividende, dobânzi, royalty, venituri din prestări servicii etc.”.
4. Prezentul Ordin intră în vigoare la data publicării în Monitorul Oficial al Republicii Moldova.

**Ministru Victoria BELOUS**

|  |  |  |  |
| --- | --- | --- | --- |
| **Coordonat cu (funcția/subdiviziunea)** | **Prenumele, Numele** | **Data** | **Semnătura** |
| *Secretar de Stat al MF* | *Cristina IXARI* |  |  |
| *Șef al DPFV* | *Corina ALEXA* |  |  |
| *Director al SFS* | *Olga GOLBAN* |  |  |
| *Director adjunct al SFS* | *Iuri LICHII* |  |  |
| *Șef al DDI* | *Andrei DUCA* |  |  |
| *Șef al DGEJ* | *Valeria SOROCEAN* |  |  |
| *Șef adjunct al DGMIT* | *Igor LAZARI* |  |  |
| *Șef al DID* | *Jana GRICIUC* |  |  |
| *Executor, tel.: (022) 823438, 823395**e-mail:* *irina.trocin@sfs.md**,* *alina.platita@sfs.md* | *Irina TROCIN**Alina VRAGALEVA PLATIȚA* |  |  |